*Projekts*

LATVIJAS REPUBLIKAS MINISTRU KABINETS

2011.gada Noteikumi Nr.

Rīgā (prot. Nr. .§)

**Kārtība, kādā valsts finansē profesionālās ievirzes sporta izglītības programmas**

Izdoti saskaņā ar

Izglītības likuma

14.panta 26.punktu

1. Noteikumi nosaka kārtību, kādā valsts finansē profesionālās ievirzes sporta izglītības programmas (turpmāk – programma).

2. No valsts budžeta finansē akreditētās profesionālās ievirzes sporta izglītības iestādēs (turpmāk – izglītības iestāde) īstenotajās licencētajās programmās paredzētajās stundās (sporta treniņos un sporta sacensībās) nodarbināto pedagogu darba samaksu un valsts sociālās apdrošināšanas obligātās iemaksas (turpmāk – dotācija), ja izglītības iestādes **visas** mācību treniņu grupas (turpmāk – grupa) atbilst šo noteikumu 1.pielikumā noteiktajiem nosacījumiem un rezultativitātes kritērijiem (turpmāk – rādītāji).

3. Lai saņemtu dotāciju nākamajā budžeta gadā, izglītības iestāde līdz kārtējā gada 15.septembrim iesniedz Izglītības un zinātnes ministrijā (turpmāk – ministrija) iesniegumu (2.pielikums). Ja iesniegumu iesniedz izglītības iestāde, kurai ir pastarpinātās valsts pārvaldes iestādes statuss, iesniegumu saskaņo ar dibinātāju.

4. Iesniegumam pievieno informāciju par rādītāju izpildi iepriekšējā mācību gadā attiecīgajā grupā atbilstoši šo noteikumu 3., 4. un 5.pielikumam. Informāciju par rādītāju izpildi sporta meistarības pilnveidošanas un augstākās sporta meistarības grupās saskaņo ar Sporta likumā noteiktā kārtībā atzīto attiecīgo sporta veida sporta federāciju. **Ja šo noteikumu 7.2.apakšpunktā minēto sporta veidu grupu darbā piedalās papildus pieaicināti speciālisti, iesniegumam pievieno attiecīgu informāciju, norādot pieaicināto speciālistu vārdu, uzvārdu un attiecīgo grupu.**

5. Dotācijas apmēru attiecīgajam gadam apstiprinātā finansējuma ietvaros ministrija aprēķina un sadala ievērojot šādu kārtību:

5.1. 50% no dotācijas kopējā apmēra sadala, pamatojoties uz izglītojamo skaitu izglītības iestādē;

5.2. 50% no dotācijas kopējā apmēra sadala, pamatojoties uz programmas īstenošanas rādītājiem no mācību treniņu ceturtā apmācības gada līdz augstākās sporta meistarības grupām.

6. Atbilstoši šo noteikumu 5.2.apakšpunktā minētajai dotācijas sadalei un šo noteikumu 4.punktā minētajai izglītības iestādes sniegtajai informācijai un attiecīgajam gadam apstiprinātā finansējuma ietvaros ministrija aprēķina dotācijas apmēru programmai no mācību treniņu ceturtā apmācības gada līdz augstākās sporta meistarības grupām, piemērojot koeficientu grupu skaitam izglītības iestādē:

6.1. mācību treniņu ceturtā apmācības gada grupām (MT-4) – koeficientu 1;

6.2. mācību treniņu piektā apmācības gada grupām (MT-5) – koeficientu 1,14;

6.3. mācību treniņu sestā apmācības gada grupām (MT-6) – koeficientu 1,29;

6.4. mācību treniņu septītā apmācības gada grupām (MT-7) – koeficientu 1,43;

6.5. sporta meistarības pilnveidošanas pirmā apmācības gada grupām (SMP-1) – koeficientu 1,5;

6.6. sporta meistarības pilnveidošanas otrā apmācības gada grupām (SMP-2) – koeficientu 1,5;

6.7. sporta meistarības pilnveidošanas trešā apmācības gada grupām (SMP-3) – koeficientu 1,57;

6.8. augstākās sporta meistarības grupām (ASM) – koeficientu 1,71.

7. Papildus šo noteikumu 6.punktā minētajam koeficientam grupu skaitam izglītības iestādē piemēro koeficientu 1,5, ja:

7.1. grupā ne mazāk kā 50% audzēkņu specializējas vieglatlētikas daudzcīņā un vienā nodarbībā piedalās vairāk par vienu pedagogu;

7.2. vienā nodarbībā biatlonā, daiļslidošanā, hokejā, kalnu slēpošanā, kamaniņu sportā, ložu šaušanā, mākslas vingrošanā, smaiļošanā un kanoe airēšanā, airēšanā, sporta dejās un sporta vingrošanā piedalās pamata nodarbību sporta treneris un papildus pieaicināts speciālists.

8. Ministrija šo noteikumu 5.2.apakšpunktā noteikto izglītības iestādei piešķiramās dotācijas apmēru no mācību treniņu ceturtā apmācības gada grupām (MT-4) līdz augstākās sporta meistarības grupām (ASM) aprēķina, izmantojot šādu formulu:

, kur

Fp – izglītības iestādei piešķiramais finansējums;

Dot – kārtējā gadā pieejamās 5.2. apakšpunktā noteiktās dotācijas apmērs;

– maksimālā finansējuma nodrošinājums visām izglītības iestādēm gadā;

FMAXi– maksimālā finansējuma nodrošinājums izglītības iestādei gadā, kuru aprēķina, summējot vienam mēnesim aprēķināto grupām nepieciešamo maksimālo finansējumu.

9. Grupām nepieciešamo finansējumu aprēķina, ievērojot:

9.1. grupu maksimālo stundu skaita nedēļā (6.pielikums);

9.2. normatīvajos aktos noteikto minimālo pedagoga mēneša darba algas likmi pedagogam ar darba stāžu lielāku par desmit gadiem;

9.3. valsts sociālās apdrošināšanas obligāto iemaksu apmēru;

9.4. grupu skaitu;

9.5. šo noteikumu 6. un 7.punktā noteikto koeficientu.

10. Ministrija izvērtē šo noteikumu 3.punktā noteiktos iesniegumus un tiem pievienoto šo noteikumu 4.punktā noteikto informāciju. Lēmumu par dotācijas sadali izglītības iestādēm, kā arī lēmumu par atteikumu piešķirt dotāciju pieņem izglītības un zinātnes ministrs.

11. Pamatojoties uz šo noteikumu 10.punktā minēto lēmumu par dotācijas sadali, ministrija noslēdz finansēšanas līgumu (turpmāk – līgums) ar izglītības iestādi par dotācijas piešķiršanu. Ja izglītības iestādei ir pastarpinātās valsts pārvaldes iestādes statuss, ministrija noslēdz līgumu ar tās dibinātāju.

**12. Ministrija ir tiesīga:**

**12.1. grozīt finansējuma apmēru, ja ir mainīta piešķirtā finansējuma summa, pamatojoties uz grozījumiem likumā par valsts budžetu kārtējam gadam;**

**12.2. pārtraukt dotācijas izmaksu un vienpusēji lauzt noslēgto līgumu, ja:**

**12.2.1. ir beidzies izglītības iestādes akreditācijas termiņš;**

**12.2.2. ir anulēta izglītības iestādes īstenotās programmas īstenošanai izsniegtā licence vai beidzies tās derīguma termiņš;**

**12.2.3. izglītības iestāde vai tās dibinātājs nepilda līgumā noteiktās saistības vai nepilda tās pienācīgā kārtā;**

**12.2.4. pastāv citi apstākļi, kuri saskaņā ar šiem noteikumiem un citiem ārējiem normatīvajiem aktiem liedz tiesības ministrijai piešķirt vai izglītības iestādei vai tās dibinātājam saņemt dotāciju;**

**12.3. pieprasīt jau pārskaitītā finansējuma atmaksu, ja piešķirtais finansējums ir izlietots neatbilstoši mērķim.**

13. Izglītības iestāde sagatavo pārskatu par dotācijas izlietojumu atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai (7.pielikums) un iesniedz to ministrijā līgumā norādītajā termiņā.

14. Noteikumi piemērojami valsts budžetā attiecīgajam gadam šim mērķim paredzētā finansējuma ietvaros.

15. 2012.gadā pašvaldību dibinātām izglītības iestādēm dotāciju piešķir, pamatojoties uz Ministru kabineta 2002.gada 13.augusta noteikumu Nr.363 „Kārtība, kādā valsts finansē profesionālās ievirzes izglītības programmas, kuras īsteno pašvaldību izglītības iestādes” 5.punktā noteiktajā kārtībā iesniegtajiem dokumentiem. Citām izglītības iestādēm dotāciju piešķir, pamatojoties uz šo noteikumu 3. un 4.punktā noteiktajiem dokumentiem, kurus ministrijā iesniedz līdz 2012.gada 5.janvārim.

16. Aprēķinot izglītības iestādēm piešķiramās dotācijas apmēru 2012.gadā, 3% no likumā „Par valsts budžetu 2012.gadam” šim mērķim paredzētajiem līdzekļiem proporcionāli sadala tām iestādēm, kurām 2012.gadā piešķiramās dotācijas apmērs ir samazinājies vairāk nekā par 5% attiecībā pret 2011.gadā piešķirtās dotācijas apmēru.

17. Noteikumi stājas spēkā 2012.gada 1.janvārī.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē:

Valsts sekretārs M.Gruškevics

01.09.2011 10:21

913

A.Mičule

67047928, anda.micule@izm.gov.lv

E.Severs

67047935, edgars.severs@izm.gov.lv